**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD - 1016/2022

**1006a**

**Správa**

Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do stálej námornej skupiny NATO SNMG1 (**tlač 1006**)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov ozbrojených síl Slovenskej republiky do stálej námornej skupiny NATO SNMG1 (**tlač 1006**) podáva Národnej rade Slovenskej republiky túto **správu**.

Predseda Národnej rady Slovenskej republiky svojím rozhodnutím č.  **1049** z 20. apríla 2022 pridelil návrh na vyslanie príslušníkov ozbrojených síl Slovenskej republiky do stálej námornej skupiny NATO SNMG1 (**tlač 1006**) na prerokovanie

Zahraničnému výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť

Oba výbory prerokovali návrh na vyslanie príslušníkov ozbrojených síl Slovenskej republiky do stálej námornej skupiny NATO SNMG1 (**tlač 1006**) v určenej lehote a **odporučili**

**Národnej rade Slovenskej republiky**

na základe článku 86 písm. l) Ústavy Slovenskej republiky

vysloviť súhlas

s vyslaním príslušníkov ozbrojených síl Slovenskej republiky do stálej námornej skupiny NATO SNMG1.

Prílohou tejto správy je návrh na uznesenie Národnej rady Slovenskej republiky.

v Bratislave 25. apríla 2022

**Juraj KRÚPA, v.r.**

predseda výboru

**Návrh**

UZNESENIE

NÁRODNEJ RADY SLOVENSKEJ REPUBLIKY

z ..... apríla 2022

k návrhu na vyslanie príslušníkov ozbrojených síl Slovenskej republiky do stálej námornej skupiny NATO SNMG1 (tlač 1006)

**Národná rada Slovenskej republiky**

na základe článku 86 písm. l) Ústavy Slovenskej republiky

**vyslovuje súhlas**

s vyslaním príslušníkov ozbrojených síl Slovenskej republiky do stálej námornej skupiny NATO SNMG1.